Antoninus støttet opp om Marcus’ verdighet. Han ble gjort til konsul for året 140 sammen med keiseren som hans kollega, og ble dessuten utpekt til å være , en av rytternes seks kommandanter ved ordenens årlige parade den 15. juli 139. Som kronprins til keisertronen ble Marcus gjort til , leder for , den romerske rytterorden. Han tok navnet Cæsar (som i tittelen ): Marcus Aelius Aurelius Verus Cæsar. Marcus kom senere til advare seg selv om å ta navnet for alvorlig: «Se til at du ikke endres til en cæsar; ikke bli dyppet i purpurfarge — for det kan skje.» På senatets anmodning ble Marcus medlem av samtlige prestekollegier (, , , , etc.); direkte bevis på medlemskap er imidlertid kun tilgjengelig for Fratres Arvales (= «Brødrene for markene»), de prester som ofret for god høsting.